नैनीताल। कुमाऊं में रेल सेवाओं के विस्तार के साथ ही यात्री सुविधाएं बढ़ाने के लिए सांसदों ने केंद्र सरकार पर प्रभावी दबाव बनाने का ऐलान किया है। पूर्वोत्तर रेलवे इज्जतनगर मंडल संसदीय कमेटी की बैठक में सांसदों ने बरेली-मुंबई लोकमान्य तिलक रेल सेवा को काठगोदाम तक संचालित करने और काशीपुर-जसपुर-धामपुर रेल लाइन का सर्वे कर काम शीघ्र शुरू कराने की मांग प्रमुखता से उठाई। काशीपुर और बाजपुर में रेलवे क्रासिंग पर लगने वाले लंबे जाम का मुद्दा उठाते हुए सांसदों ने कहा कि यहां ओवरब्रिज का निर्माण प्राथमिकता के आधार पर किया जाए।